Държавен вестник, бр. 73, 2021 г., стр. 3

БРОЙ  73	
Д Ъ Р Ж А В Е Н  В Е С Т Н И К 	
СТР.  3  
Приложение
ИЗМЕНЕНИЯ НА МЕЖДУНАРОДНИЯ КОДЕКС ЗА 
ПРЕВОЗ НА ОПАСНИ ТОВАРИ ПО МОРЕ – IMDG code
(ВКЛЮЧВА ИЗМЕНЕНИЯ 38-16)
Пълният текст на IMDG code се заменя, както следва: 
 
 
 
 
 
ЧАСТ 1 
 
 
ОБЩИ ПОЛОЖЕНИЯ, ДЕФИНИЦИИ И 
ОБУЧЕНИЕ
4 
Глава 1.1 
 
Общи положения 
 
1.1.0  
Уводни бележки 
 
Следва да се отбележи, че съществуват други международни и национални разпоредби в областта 
на транспорта и че тези разпоредби могат да признават всички или част от разпоредбите на 
настоящия Кодекс. Освен това пристанищните власти и другите органи и организации следва да 
признават Кодекса и могат да го използват като база за техните правилници за съхранение и 
обработване в зоните за товарене и разтоварване. 
 
 
1.1.1  
Прилагане и изпълнение на Кодекса 
 
1.1.1.1 
Разпоредбите на настоящия Кодекс се прилагат за всички кораби, за които се прилага 
Международната конвенция за безопасност на човешкия живот на море от 1974 г. (SOLAS), с 
измененията, и които превозват опасни товари, както е определено в правило 1 на част А от глава 
VII от тази конвенция. 
 
1.1.1.2 
Разпоредбите на правило ІІ-2/19 от тази конвенция се прилагат за пътническите кораби и товарните 
кораби, построени на или след 1 юли 2002 г. 
 
За: 
 
.1 пътнически кораби, построени на или след 1 септември 1984 г., но преди 1 юли 2002 г.; или 
 
.2 товарни кораби с брутен тонаж от 500 тона или повече, построени на или след 1 септември    
     1984г., но преди 1 юли 2002 г.; или 
 
.3 товарни кораби с брутен тонаж, по-малък от 500 тона, построени на или след 1 февруари 
     1992 г., но преди 1 юли 2002 г., 
 
се прилагат изискванията на правило II-2/54 от SOLAS, изменено с резолюции MSC.1(XLV), MSC.6(48), 
MSC.13(57), MSC.22(59), MSC.24(60), MSC.27(61), MSC.31(63) и MSC.57(67) (вижте II-2/1.2). 
 
За товарни кораби с брутен тонаж, по-малък от 500 тона, построени на или след 1 септември 1984г. и 
преди 1 февруари1992 г., се препоръчва договарящите се правителства да разширят приложното поле и 
спрямо тези товарни кораби, доколкото е възможно. 
 
1.1.1.3 
Всички кораби, независимо от вида и размера, превозващи вещества, материали или предмети, 
определени в настоящия Кодекс като морски замърсители, са предмет на разпоредбите на 
настоящия Кодекс. 
 
1.1.1.4 
В някои части на настоящия Кодекс се предвижда конкретно действие, но отговорността за 
изпълнението му не се възлага изрично на конкретно лице. Тази отговорност може да варира в 
зависимост от законите и обичаите на различните държави и международните конвенции, по които 
тези държави са страни. За целите на настоящия Кодекс не е необходимо да се извършва това 
възлагане, а само да се идентифицира самото действие. Остава прерогатив на всяко правителство 
да възложи тази отговорност. 
 
1.1.1.5  
 Въпреки че настоящият Кодекс се третира като правно задължителен инструмент съгласно глава 
VII от SOLAS, с измененията, следните разпоредби на Кодекса остават препоръчителни: 
 
.1  
параграф 1.1.1.8 (Уведомяване за нарушения); 
 
.2  
параграфи 1.3.1.4 до 1.3.1.7 (Обучение); 
 
.3  
глава 1.4 (Мерки за сигурност), с изключение на 1.4.1.1, който е задължителен; 
 
.4  
раздел 2.1.0 от глава 2.1 (Клас 1 - Експлозиви, уводни бележки); 
 
.5  
раздел 2.3.3 от глава 2.3 (Определяне на точката на възпламеняване); 
 
.6  
колони 15 и 17 от списъка на опасните товари в глава 3.2; 
 
.7  
диаграмата на сортиране и примера в приложението към глава 7.2; 
 
.8 
раздел 5.4.5 от глава 5.4 (Формуляр-образец за мултимодалния транспорт на опасни 
товари), що се отнася до оформлението на формуляра;